Nuodingasis arkliasiūtis

Nuodingasis arkliasiūtisValstybinės lietuvių kalbos komisijos 2009 m. balandžio 9 d. protokolinis nutarimas Nr. PN-1 „Dėl rekomendacijos „Dėl vaistinių augalų lietuviškų pavadinimų“ (Inf. pran., 2009, Nr. 30-409); Valstybinės lietuvių kalbos komisijos 2016 m. balandžio 14 d. protokolinis nutarimas Nr. PN-2 „Dėl rekomendacijos „Dėl nuodingųjų augalų lietuviškų pavadinimų (A–J)“ (Hippomane mancinella) – karpažolinių (Euphorbiaceae) šeimos medžių rūšis. Paplitusi tropinėse Amerikos srityse: Floridoje, Bahamuose, Karibų salose, Centrinėje Amerikoje, Pietų Amerikos šiaurėje. Augalas žymus tuo, jog tai vienas nuodingiausių medžių pasaulyje.

Medis užauga iki 15 m aukščio. Žievė pilka, lapai blizgūs, žiedai smulkūs, žalsvi, susitelkę ant 7 cm ilgio varpų. Vaisius žalias ar žalsvai geltonas, primena obuolį.

Nuodingasis arkliasiūtis auga jūros pakrantėse, gerai sulaiko vėją ir stabdo eroziją.

Augalas ispaniškai vadinamas manzanilla de la muerte arba árbol de la muerte („mirties obuolėlis“ arba „mirties medis“), angliškai manchineel. Visos augalo dalys turi stiprių toksinų. Pieniškai baltuose augalo syvuose yra odą itin erzinančių cheminių medžiagų, sukeliančių pūsles. Stovėjimas po šiuo medžiu per lietų gali labai pažeisti odą, o deginant nuodingąjį arkliasiūtį galima apakti nuo dūmų. Nors paprastai teigiama, kad augalo vaisius yra mirtinai nuodingas, šiuolaikinių patvirtinimų nėra. Dalyje Karibų salų šie nuodingi medžiai žymimi įrašais ar juostomis. Senovės karibai augalo syvais nuodydavo strėles, prie medžio pririšdavo savo aukas.

 Šaltiniai 

Kategorija:Karpažoliniai
Kategorija:Medžiai ir krūmai
Kategorija:Nuodingieji augalai